ECLสินเชื่อ 9 เดือนโตแรง ชี้กำไร Q3 โตเด่นแนะซื้ออัพเป้าสูง 8 บ.
ECL สินเชื่อ 9 เดือนโตแรง โบรกฯชี้กำไร Q3 โตเด่น ซื้ออัพเป้าสูง 8 บ.
10 ต.ค. 2560

บล.บัวหลวง ระบุในบทวิเคราห์วันนี้(10 ต.ค.) ว่า บริษัท ตะวันออกพาณิชย์ลีสซิ่ง จำกัด (มหาชน) หรือ ECL  ผลประกอบการที่เติบโตแข็งแกร่ง คาดจะเป็นปัจจัยหนุนราคาหุ้นอย่างต่อเนื่อง คาดบริษัทจะรายงานตัวเลขสินเชื่อ 9 เดือน เติบโตสูงถึง 65%YTD หนุนกำไรไตรมาส 3/60 เติบโต 90% เทียบช่วงเดียวกันของปีก่อน และ 9% เทียบไตรมาสก่อนหน้า  จากแนวโน้มผลประกอบการที่ดีกว่าคาด
ปรับกำไรปี 60 ขึ้น 8% เป็น 140 ล้านบาท (เติบโต 135%) และปรับราคาเป้าหมายปี 60 ขึ้นเป็น 4.9 บาท (อิง P/E 37 เท่า จากค่าเฉลี่ยในอดีต +1SD) และเบื้องต้นประเมินว่าราคาเป้าหมายปี 61 จะปรับเพิ่มเป็น 8 บาท ด้วยวิธีการเดียวกัน ปัจจุบันหุ้นเทรดบน P/E 30 เท่าในปี 60 และจะลดลงเหลือเพียง 17 เท่าในปีหน้า นับว่าไม่แพงเมื่อเทียบกับค่าเฉลี่ยกลุ่มที่เทรดบน P/E ราว 17 เท่าในปีหน้าเช่นกันแนะนำ”ซื้อ”